Der var 800 auktionsnumre i kataloget hos Nordjysk Auktionshus med både indbo, værktøj og kasser med alt mellem himmel og jord. Størst interesse var der for de 200 cykler, der skulle have ny ejermand. Lasse Juul på 5 år fra Nørager fandt en ATV, som han ikke var i tvivl om skulle med hjem. - Så kan jeg bare køre over til nogen jeg kender, der bor tæt på. Eller over til bageren, siger Lasse Juul.
Det blev et tilløbsstykke da Nordjysk Auktionshus i dag bød indenfor til blandt andet auktioner på 200 cykler og andet hittegods.